Sergio Cofferati

Sergio Gaetano Cofferati (Sesto ed Uniti (CR), 30 de genaro 1948) el xe on sindacałista e politego italian. El xe atualmente sindaco de ła sità de Bołogna.

El se ga diplomà perito industriał e, da semplice operaio de ła Pirelli de Miłan e da semplice iscritto al sindacato FILCEA (CGIL), che rancura i dipendenti del comparto chimico, el ga corso tuta ła scała del sindacato, fin a arivare inte el 1988 a dirigere ła FILCEA, diventandone el segretario generałe.

El xe sta nominà inte ła segreteria nasionałe de ła CGIL inte el 1990, e inte el 1994 el ciapa el posto de Bruno Trentin inte el ruoło de segretario nasionałe.

Durante el periodo de ła so segreteria a vien fata la riforma de łe pension 1995, ciamà riforma Dini e el se bate contro ła modefega de ł'articolł 18 del Statuto dei lavoratori, par el quale el 23 marso 2002 al Circo Massimo de Roma el parla davanti a sirca tre miłioni de persone.

El 21 de setenbre 2002 el finise el mandato de segretario inte ła CGIL e riciapa el posto di łavoro ała Pirelli.

Poco tempo dopo aceta ła proposta de candidarse come Sindaco a Bołogna, dove el vien eleto inte el zugno 2004 col 57% dei voti, batendo el vecio sindaco Giorgio Guazzaloca.

 Linganbi foresti 

 Xito uficiałe 

 Predecesore:Bruno Trentin Segretario de ła CGIL (1994-2002) Succesore:Guglielmo Epifani

 Predecesore:Giorgio Guazzaloca Sindaco de Bologna (2004-2009) Sucessore:- - -

Cofferati, Sergio
Categoria:Sindacałisti itałiani
Cofferati, Sergio
Cofferati, Sergio
Cofferati, Sergio
Categoria:Nasesti inte el 1948